# **DECIZIA ETAPEI DE ÎNCADRARE**

## Nr. din

Ca urmare a notificărilor adresate de **REGIA NAȚIONALĂ A PĂDURILOR – ROMSILVA, DIRECȚIA SILVICĂ SUCEAVA**, cu sediul în mun. Suceava, B-dul 1 Mai, nr. 6, jud. Suceava, privind **“** **Amenajamentul fondului forestier proprietate publică a statului administrat de Ocolul Silvic Broșteni, Direcția Silvică Suceava“**, înregistrate la APM Suceava cu nr. 4348/02.05.2018, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* + Urmare a adresei Ministerului Mediului nr. 21240/LAN/06.02.2019 înregistrată sub nr. 1261/07.02.2019 privid delegarea de competență,
  + ca urmare a consultării autorităţilor publice participante în cadrul şedinţei Comitetului Special Constituit din data de 13.02.2019, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului din HG nr. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat,

**decide:**

**Planul “Amenajamentul fondului forestier proprietate publică a statului administrat de Ocolul Silvic Broșteni, Direcția Silvică Suceava“,** administrat prin Ocolul Silvic Broșteni – Direcția Silvică Suceava, titular Direcția Silvică Suceava**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Caracteristicile si localizarea planulului**

Amenajamentul este întocmit pentru o suprafață totală de 21003,62 ha, cuprinzând șapte unități de producție fond forestier proprietate publică a statului, respectiv U.P. I Ortoaia cu suprafața de 3425,27 ha, U.P. II Cristișor cu suprafața de 3402,47 ha, U.P. III Ciutacu cu suprafața de 976,60 ha, U.P. V Pîrîul Omului cu suprafața de 4466,28 ha, U.P. VII Dîrmoxa cu suprafața de 2087,27 ha, U.P. VIII Pinu cu suprafața de 3780,47 ha și U.P. IX Cotîrgași cu suprafața de 2865,26 ha, care sunt situate în raza administrativ-teritorială a orașului Broșteni (20268,51 ha) și a comunei Panaci (553,47 ha) din județul Suceava, a comunelor Bilbor (173,23 ha) și Corbu (0,52 ha) din județul Harghita și a comunei Borca din județul Neamț (7,89 ha).

Prin amenajamentul silvic se implementează viitoare proiecte așa cum sunt ele definite conform anexelor 1 și 2 ale Directivei EIA (Anexele 1 și 2 ale Legii nr. 292/2018 privind evaluarea impactului anumitor proiecte publice și private asupra mediului), respectiv sunt prevăzute împăduriri în poieni - 0,56 ha la U.P. II Cristișor, terenuri pe care nu a existat anterior vegetaţie forestieră.

Fondul forestier este administrat de Ocolul Silvic Broșteni, judeţul Suceava.

Suprafaţa fondului forestier la actuala amenajare este împărţită în următoarele grupe funcționale și categorii de folosinţă:

1.1. Terenuri acoperite cu pădure – 20784,01 ha;

1.2. Clasă de regenerare – 574,71 ha;

1.3. Terenuri afectate gospodăririi pădurilor – 215,30 ha, din care:

- terenuri pentru hrana vânatului – 71,01 ha;

- drumuri forestiere – 82,11 ha;

- clădiri şi curţi – 3,71 ha;

- pepiniere şi plantaţii semincere – 4,51 ha;

- depozite forestiere – 10,89 ha;

- terenuri cu fazanerii, păstrăvării, centre de prelucrare a fructelor de pădure, uscătorii de seminţe etc. – 1,12 ha;

- terenuri destinate nevoilor administrative – 41,95 ha;

1.4. Terenuri neproductive – 4,31 ha;

1.5. Terenuri scoase temporar din fondul forestier – nu sunt.

Zonare funcțională pe categorii funcționale şi tipuri de categorii funcţionale:

**În grupa I funcţională** s-a încadrat o suprafaţă de **8821,02 ha** repartizată, pe categorii funcţionale şi tipuri de categorii funcţionale, astfel :

1.1.A – Păduri situate în perimetre de protecţie a izvoarelor, zăcămintelor şi surselor de apă minerală, potabilă sau industrială, aflate în exploatare sau aprobate, delimitate pe baza studiilor de specialitate avizate de ministerul silviculturii (T II ) - 6,35 ha;

1.1G. – Pădurile din bazinetele torenţiale sau cu transport excesiv de aluviuni, determinate prin studii hidrologice , de amenajare a pădurilor sau de amenajare a bazinelor hidrografice ( TIII ) – 2561,75 ha;

1.2.A - Pădurile situate pe stâncării, pe grohotişuri, pe terenuri cu eroziune în adâncime, pe terenuri cu înclinare mai mare de 35 grade, iar cele pe substrate de fliş, nisipuri sau pietrişuri, cu înclinare mai mare de 30 grade (T II) – 5531,96 ha;

1.2.C. - Benzi de pădure în jurul golurilor de munte, cu lăţimi de 100-300 m, constituite cu ocazia lucrărilor de amenajare a pădurilor în funcţie de pantă şi natura terenului precum şi starea de vegetaţie a pădurilor respective (T II) – 148,24 ha ;

1.2.H - Pădurile situate pe terenuri alunecătoare (T II) - 3,28 ha;

1.2.I - Pădurile situate pe terenurile cu înmlăştinare permanentă (T II) - 31,81 ha; 1.3.F.- Păduri situate la mare altitudine, în condiţii foarte grele de regenerare ( găuri de ger, staţiuni cu vânturi reci ) ( T II ) – 41,38 ha;

1.4.I – Benzile de pădure constituite din parcele întregi, situate de-a lungul şoselelor turistice, de importanţă deosebită ( Vatra Dornei – Piatra Neamţ)(T IV) – 62,04 ha;

1.5.H - Pădurile stabilite ca rezervaţii pentru producerea de seminţe forestiere şi pentru conservarea genofondului forestier (T II) – 122,07 ha;

1.5.I. – Zonele cu pădure destinate ocrotirii unor specii rare din fauna indigenă sau colonizată şi zonele bârloagelor de urs constituite ca atare prin amenajamentele silvice (T II ) – 312,14 ha.

**Grupa a II-a** – Păduri cu funcţii de producţie şi protecţie **- 11962,99 ha:**

2.1A - păduri destinate să producă, în principal arbori groşi de calitate superioară în vederea obţinerii de lemn pentru furnire estetice şi tehnice, precum şi lemn de rezonanţă şi claviatură (TV ) – 3,41 ha;

2.1B – păduri destinate să producă, în principal arbori groşi de calitate superioară pentru lemn de cherestea (T.VI) – 11959,58 ha;

Gospodărirea pădurilor urmează să se realizeze diferenţiat, în raport de funcţiile atribuite arboretelor. În acest scop au fost constituite următoarele subunități de gospodărire:

* + S.U.P.”A” – codru regulat, sortimente obişnuite (U.P.I, II, III,V,VII, VIII, IX) – 12533,76 ha;
  + S.U.P.”J” – codru cvasigrădinărit (U.P. IX) – 1194,5 ha;
  + S.U.P.”O”– terenuri ce urmează să fie scoase din fondul forestier proprietate publică de stat (retrocedări) (U.P. III, V, VII ) – 402,61 ha;
  + S.U.P.”K” – rezervaţii de seminţe (U.P. II, IX ) – 122,07 ha;
  + S.U.P.”M”–păduri supuse regimului de conservare deosebită (U.P.I, II, III, V, VII,VIII, IX) – 5956,36 ha.

Pentru întreaga unitate de producţie a fost calculată compoziția-țel ca medie ponderată a suprafețelor aferente fiecărei specii din compoziŢia ţel a tipurilor natural fundamentale de pădure.

Principalele tipuri de lucrări silvice prevăzute de amenajament:

1. Recoltarea masei lemnoase

- Posibilitate de produse principale 40653 m3/an, din care 34627 m3/an pentru SU.P. ”A”, 296 m3/an pentru SU.P. ”O ”şi 5730 m3/an pentru SU.P. ”J”.

- Posibilitatea de produse secundare (lucrări de îngrijire şi conducere a arboretelor): 23418 m3/an, care se va recolta prin executarea următoarelor lucrări:

- curăţiri pe 49,81 ha/an cu un volum de 390 m3/an;

- rărituri pe 570,74 ha/an cu un volum de 23028 m3/an;

Anual se va extrage prin tăieri de igienă un volum de 8128 m3 de pe 9165,43 ha.

Suprafaţa anuală de parcurs cu degajari este de 54,54 ha.

**Tratamente**:

* + tăieri progresive în molideto-brădete, brădete, amestecuri de brad molid şi fag ;
  + tăieri cvasigrădinărite pentru arboretele din S.U.P. „J ;
  + tăieri succesive în margine de masiv pentru molidişurile din grupa a I-a funcţională ( TIII );
  + tăieri rase în benzi alăturate pentru arboretele relativ pluriene de molid;
  + tăieri rase în parchete mici pentru arboretele relativ echiene şi echiene de molid din grupa a-II-a funcţională;
  + tăieri rase pentru toate arboretele de molid destructurate de factorii climatici destabilizatori(vântul).

Nu se propune construirea de noi drumuri forestiere.

Măsuri de gospodărire a arboretelor afectate de factori destabilizatori (calamități): atacuri de dăunători; uscare anormală; doborâturi, rupturi produse de acțiunea vîntului și a zăpezii, alunecări de teren în fond forestier, incendii etc.:

Măsurile de gospodărire vor fi în conformitate cu OM nr. 766/23.07.2018 pentru aprobarea Normelor tehnice privind elaborarea amenajamentelor silvice, modificarea prevederilor acestora şi schimbarea categoriei de folosinţă a terenurilor din fondul forestier şi a Metodologiei privind aprobarea depăşirii posibilităţii/posibilităţii anuale în vederea recoltării produselor accidentale. Acestea reglementează procedura şi situaţiile în care se solicită modificarea prevederilor amenajamentelor silvice.

În funcţie de gradul de vătămare a arboretelor din cauza afectării de către factorii destabilizatori (biotici sau abiotici), sunt prevăzute următoarele măsuri :

a) extragerea tuturor arborilor afectaţi, prin tăieri de produse accidentale ;

b) extragerea integrală a materialului lemnos, urmată de împăduriri cu specii aparţinând tipului natural fundamental de pădure;

c) stabilirea, eventual schimbarea, compoziţiilor ţel de regenerare sau de împădurire, astfel încât viitoarele arborete să prezinte o rezistență mai ridicată la factorii destabilizatori ce au condus la afectările respective.

- extragere cu prioritate si in totalitate a produselor accidentale (doboraturi si rupturi de vant dispersate sau in masa, precum si uscari provocate de factori biotici – Ipidae), pentru evitarea proliferarii si propagarii insectelor de scoarta (Ipidae);

- precomptarea volumelor afectate de calamitati (accidentale I) cu volume echivalente din arborete incluse in planul decenal cu urgente de regenerare mai mici decat cele din care provin arborii afectati de factori destabilizatori, dar necuprinse in urgenta I;

- reimpadurirea suprafetelor afectate de calamitati cu specii corespunzatoare tipului natural fundamental de padure, conform prevederilor amenajamentului silvic;

# - refacerea arboretelor afectate de calamitati (uscari in masa, incendii etc.) prin aplicarea masurilor specifice gospodaririi silvice: impaduriri, completari, ingrijirea culturilor, lucrari de ingrijire etc;

- parcurgerea suprafetelor cu lucrari de ingrijire , inclusiv taieri de igiena, conform prevederilor amenajamentului silvic (intensitate, suprafete, periodicitate etc.);

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

- Amenajamentul silvic propus creează un cadru pentru gospodărirea pădurii şi lucrările silvice pe o perioadă de 10 ani; nu implică alte activităţi decât cele legate de silvicultură şi exploatare forestieră.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

- Managementul propus de amenajamentul silvic urmăreşte menţinerea interacţiunii armonioase a omului cu natura prin protejarea diversităţii habitatelor, speciilor şi peisajului.

- Amenajamentul se corelează cu amenajamentele silvice ale suprafeţelor limitrofe, creând condiţii optime pentru a asigura continuitatea vegetaţiei fondului forestier.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- Rolul amenajamentului silvic propus este benefic pentru menţinerea stării favorabile de conservare a habitatelor şi speciilor, la nivelul întregului fond forestier propus pentru amenajare.

*d) problemele de mediu relevante pentru plan sau program;* factori destabilizatori pentru fondul forestier (calamități):

*-* atacuri de dăunători; uscare anormală; doborâturi, rupturi produse de acțiunea vîntului și a zăpezii, alunecări de teren în fond forestier, incendii etc..

e*) relevanţa planului sau programului pentru implementarea legislaţiei naţionale şi comunitare de mediu;*

S-au luat în considerare prevederile:

* Directiva SEA 2001/42/CE privind evaluarea efectelor anumitor planuri și programe asupra mediului, transpusă în legislația națională prin HG nr. 1076/2004.

**2.Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

- prin masurile luate nu apar efecte negative remanente asupra mediului

*b) natura cumulativă a efectelor;* - nu este cazul.

*c) natura transfrontieră a efectelor;* - nu este cazul.

*d) riscul pentru sănătatea umană sau pentru mediu (de exemplu, datorită accidentelor*);

- nu este cazul.

*e) mărimea şi spaţialitatea efectelor (zona geografică şi mărimea populaţiei potenţial afectate;* - este redusă pe perioada execuţiei lucrărilor silvice

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural; - este redusă pe perioada execuţiei lucrărilor silvice

*(ii)* depăşirea standardelor sau a valorilor limită de calitate a mediului; - este redusă pe perioada execuţiei lucrărilor silvice

*(iii)* folosirea terenului în mod intensiv; - este redusă pe perioada execuţiei lucrărilor silvice

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

În urma verificării coordonatelor STEREO 1970 s-a constatat că amplasamentul amenajamentului silvic analizat **nu** **se suprapune peste situri Natura 2000 / alte arii naturale protejate.**

În arboretele încadrate în S.U.P. „M” – păduri supuse regimului de conservare deosebită – se vor aplica numai măsuri speciale de conservare, fiind exceptate de la procesul de producţie lemnoasă.

Principalele măsuri necesare a fi luate pentru menţinerea statutului de conservare favorabilă pentru fondul forestier și pentru habitate:

- conservarea unor arborete cu un potenţial genetic deosebit, în sistemul rezervaţiilor de seminţe forestiere şi al resurselor genetice forestiere ;

- conservarea pădurilor constituite ca rezervaţii ale biosferei, neincluse în categoriile funcţionale 5.A, 5.C, 5.D sau 5E;

- conducerea arboretelor la vârste de peste 100 ani, urmărindu-se, îndeosebi, regenerarea lor naturală din sămânţă;

- realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală a fiecărui arboret şi a pădurii în ansamblul ei ;

- promovarea unor compoziţii de regenerare cât mai apropiate de cele ale tipurilor natural fundamentale de pădure ;

- utilizarea în cazul regenerărilor artificiale a materialelor forestiere de reproducere – puieţi, sămânţă, etc., de provenienţă locală ;

- planificarea tăierilor de regenerare în spiritul continuităţii recoltelor pe durate de minimum 60 de ani - conduce la realizarea unui mozaic de habitate naturale aflate în diverse stadii de dezvoltare, lucru benefic, în primul rând, pentru menţinerea şi dezvoltarea populaţiilor de animale şi păsări ;

- luarea unor măsuri pentru prevenirea şi combaterea incendiilor ;

- ţinerea sub control a efectivelor populaţiilor de insecte dăunătoare (care pot produce gradaţii) şi prin protejarea duşmanilor naturali ai acestora ;

- gospodărirea raţională a speciilor care fac obiectul activităţii de vânătoare, asigurându-se hrană complementară şi suplimentară atunci când este necesar, menţinându-se efectivele şi proporţiile pe sexe la niveluri optime, asigurându-se astfel o stare bună de sănătate, evitându-se producerea unor epizootii, totodată respectându-se cu stricteţe perioadele de prohibiţie şi evitându-se executarea unor lucrări deranjante în perioada de împerechere;

- gospodărirea raţională a speciilor care fac obiectul pescuitului, prin amplasarea de construcţii hidrotehnice speciale care să contribuie la oxigenarea apei, repopulări cu specii indigene, menţinerea arborilor de pe marginea cursurilor de apă, care asigură umbră şi hrană, evitarea unor posibile epidemii şi respectarea, cu stricteţe, a perioadele de prohibiţie ;

- recoltarea raţională şi ecologică a fructelor de pădure, ciupercilor comestibile şi a speciilor de plante medicinale ;

- păstrarea a minim 5 arbori maturi, uscaţi sau în descompunere pe hectar, pentru a asigura un habitat potrivit pentru ciocănitori, păsări de pradă, insecte şi numeroase plante inferioare (fungi, ferigi, briofite, etc) – în toate unităţile amenajistice;

- păstrarea arborilor cu scorburi ce pot fi utilizate ca locuri de cuibărit de către păsări şi mamifere mici - în toate unităţile amenajistice;

- menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor etc. prin evitarea fluctuaţiilor excesive ale nivelului apei, degradării digurilor naturale şi poluării apei – în toate unităţile amenajistice;

- adaptarea periodizării operaţiunilor silviculturale şi de tăiere aşa încât să se evite interferenţa cu sezonul de reproducere al speciilor animale sensibile, în special cuibăritul de primăvară şi perioadele de împerechere ale păsărilor de pădure – în toate unităţile amenajistice;

- menţinerea terenurilor pentru hrana vânatului şi a terenurilor administrative la stadiul actual sevitându-se împădurirea acestora;

- arboretele ce au fost identificate ca fiind arborete cu stare nefavorabilă sau parţial favorabilă, în care au fost propuse lucrări de curăţiri sau rărituri, vor fi conduse pentru a asigura îmbunătăţirea stării de conservare. Aceste arborete necesită intervenţii pentru reconstrucţie ecologică, prin promovarea speciilor specifice habitatului, aflate diseminat sau în proporţie redusă în arborete – în toate arboretele în care s-au propus rărituri sau curăţiri;

- compoziţiile ţel şi compoziţiile de regenerare vor fi adaptate pentru a asigura compoziţia tipică a habitatelor – în unităţile amenajistice propuse pentru completări, împăduriri sau promovarea regenerării naturale.

Măsuri particulare pentru evitarea deteriorării stării de conservare a habitatelor forestiere:

- eliminarea tăierilor în delict;

- limitarea extracţiilor de răşină doar la arboretele exploatabile;

- conştientizarea potenţialilor turişti (în special a tinerilor) asupra necesităţii şi beneficiile protejări habitatelor forestiere; informarea corespunzătoare a turiştilor;

- evitarea păşunatului în pădure şi reducerea la minim a trecerii turmelor de animale prin arborete;

- respectarea măsurilor de identificare şi prognoză a evoluţiei populaţiilor principalelor insecte dăunătoare şi agenţi fitopatogeni, combaterea promptă (pe cât posibil pe cale biologică sau integrată) în caz de necesitate, executarea tuturor măsurilor fitosanitare necesare prevenirii înmulţirii în masă a insectelor dăunătoare şi a proliferării agenţilor fitopatogeni;

- menţinerea efectivelor de mamifere sălbatice (în special urşi şi cerbi) la valori optime, protejarea arborilor, seminţişurilor şi puieţilor în zonele sensibile;

- educarea celor care intră în pădure asupra posibilităţii declanşării unor incendii, existenţa unor planuri de intervenţie rapidă în caz de incendiu, existenţa unei echipări corespunzătoare stingerii incendiilor, la construcţiile silvice din zonă;

- evitarea colectării concentrate şi pe o durată lungă a arborilor prin târâre, pe linia de cea mai mare pantă, pe terenurile cu înclinare mare, evitarea menţinerii fără vegetaţie forestieră, pentru o perioadă îndelungată, a terenurilor înclinate; intervenţia operativă în cazul apariţiei unor semne de torenţialitate.

Principalele măsuri necesare a fi luate pentru menţinerea statutului de conservare favorabilă pentru fondul forestier și pentru specii:

- identificarea zonelor de cuibarit, precum si a celor de crestere a puilor in teren si materializarea acestora pe harta amenajistica;

- identificarea la lucrarile de punere in valoare a arborilor scorburosi si pastrarea acestora prin lucrarile de exploatare, inclusiv la taierile rase, in vederea asigurarii adapostului si spatiului de cuibarit pentru speciile de pasari cu habitat aerian;

- pastrarea intacta a malurilor si taluzurilor drumurilor de tractor, evitarea zonelor cu stancarii si a zonelor cu arbori cazuti pe sol, de mari dimensiuni si in diverse stadii de degradare, la lucrarile de colectarea lemnului, pentru asigurarea spatiilor de adapost si cuibarit a speciilor cu habitat terestru si subteran;

- interzicerea delimitarii de trasee pentru accesul cu animale la zonele de pasunat (poieni si enclave) in zonele de cuibarit si crestere a puilor, precum si evitarea accesului in aceste zone si in cele limitrofe acestora a exemplarelor de caini insotitori ai turmelor de animale;

- realizarea unui mozaic cat mai diversificat, atat in ceea ce priveste speciile, cat si din punct de vedere a varstei, a arboretelor din zona;

- esalonarea exploatarii parchetelor cu luarea in considerare a perioadelor de cuibarit si crestere a puilor;

- folosirea de tehnologii de exploatare cu impact minim asupra habitatelor;

- luarea de masuri de propaganda, prin informarea muncitorilor si a eventualilor turisti, cu privire la existenta speciilor de pasari si a necesitatii protejarii acestora, in special prin evitarea interactiunii cu acestea.

*Pentru protecţia tuturor speciilor de plante şi animale sălbatice terestre, acvatice şi subterane care trăiesc în zona proiectului se vor supune procedurilor legale de avizare sau sunt interzise următoarele activităţi:*

- orice formă de recoltare, capturare, ucidere, distrugere sau vătămare a exemplarelor din flora şi fauna sălbatică, aflate în mediul lor natural, în oricare dintre stadiile ciclului lor biologic;

*-* perturbarea intenţionată în cursul perioadei de reproducere, de creştere, de hibernare şi de migraţie a speciilor;

*-* deteriorarea, distrugerea şi/sau culegerea intenţionată a cuiburilor şi/sau ouălor din natură;

- deteriorarea şi/sau distrugerea locurilor de reproducere ori de odihnă;

- recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

- deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologice;

- orice incident semnalat pe perioada realizării proiectului care ar putea avea un impact asupra factorilor de mediu, mai ales asupra biodiversităţii, va fi anunţat la Agenţia pentru Protecţia Mediului Suceava în timpul cel mai scurt posibil.

Alte măsuri propuse/condiții:

1. Pentru ariile naturale protejate care nu au plan de management propunem menţinerea arborilor scorburoşi (2-5/ha) sau pâlcurile de arbori bătrâni, care pot constitui locuri de cuibărit, hrană sau adăpost pentru speciile de animale care fac obiectul protecţiei;

2. Perioada de lucrări de exploatare forestieră va fi corelată cu necesarul de linişte pentru speciile faunistice din fondurile cinegetice care se suprapun cu aria protejată;

3. Colectarea materialului lemnos se va face utilizând animale sau utilaje fără impact puternic asupra solului;

4. Activitatea de exploatare forestieră se va desfăşura în perioade uscate, fără precipitaţii şi/sau cu strat de zăpadă şi îngheţ la sol;

5. Se va evita efectuarea simultană a lucrărilor de exploatare de masă lemnoasă pe suprafeţe învecinate, pentru a da posibiliatea existenţei unor zone de linişte pentru speciile care fac obiectul protecţiei în ariile naturale protejate;

6. Nu se vor traversa cu mijloace de transport bălţile temporare şi permanente, pentru a evita distrugerea pontelor şi a exemplarelor de amfibieni şi reptile care frecventează aceste medii;

7. Colectarea resturilor rezultate din exploatarea forestieră se va face în grămezi amplasate pe cioate sau în locuri fără seminţiş.

**Obligaţiile titularului:**

* + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.
  + Titularul planului are obligatia sa intocmeasca si sa transmita anual la APM Suceava, pana la sfarsitul primului trimestru al anului ulterior realizarii monitorizarii (art.27, alin. (3) din H.G. nr.1076/2004) rezultatele planului de monitorizare a activitatilor prevazute in amenajamentul silvic.
  + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul județean „Monitorul de Suceava” a anunţurilor publice privind prima versiune a **“Amenajamentului fondului forestier proprietate publică a statului administrat de Ocolul Silvic Broșteni, Direcția Silvică Suceava“**, în zilele de 11.12.2018 şi 14.12.2018, până la luarea deciziei de încadrare nu au fost semnalate observaţii din partea publicului.
* Procesul verbal al Conderinței a II-a de amenajre pentru **“Amenajamentul fondului forestier proprietate publică a statului administrat de Ocolul Silvic Broșteni, Direcția Silvică Suceava“**, a fost afişat pe pagina de internet a APM Suceava.
* Draftul deciziei etapei de încadrare a fost afişat pe pagina de internet a APM Suceava.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**Şef serviciu,**

**Avize, Acorduri, Autorizații**

**Întocmit,**